ถุงแป้ง ปลื้ม พี่ป๊อก เก่ง หนัง พราก ได้ลองงานหินอีกขั้น
นักแสดงสาววัยทีน ถุงแป้ง-ภัทรวดี เหลาสา ประเดิมบทดราม่าสุดหิน ในภาพยนตร์เรื่อง พราก STILL MISSING ผลงาน การกำกับ ปีเตอร์-นพชัย ชัยนาม ออกอากาศทางช่อง MONO29 (โมโนทเวนตี้ไนน์) ในวันที่ 31 พ.ค.นี้ เวลา 14.55 น. กับบท แจน หญิงสาววัยรุ่นที่ออกตามหาตัวน้องชายหายตัวไปอย่างไร้ปริศนา โดยมี พิจิกา รับบทโดย ป๊อก-ปิยธิดา เป็นที่พึ่ง ซึ่ง ถุงแป้ง ภูมิใจได้ประกบคู่นักแสดงหญิงแถวหน้าของเมืองไทย อย่าง ป๊อก-ปิยธิดา มิตรธีรโรจน์ซึ่ง ถุงแป้ง ได้เล่าด้วยความปลื้มว่าดีใจที่ได้ร่วมแสดงคู่กับพี่ป๊อก ซึ่งเป็นไอดอลในด้านการแสดงว่า ตอนแรกที่รู้ว่าจะได้เล่นคู่พี่ป๊อก รู้สึกดีใจและตื่นเต้นมาก เพราะพี่เขาเป็นไอดอลของหนูเลยค่ะ หนูติดตามผลงาน การแสดงของพี่ป๊อกแทบทุกเรื่อง พอได้มาเข้าฉากด้วยทำให้หนูยิ่งรู้เลยว่าพี่ป๊อกเก่งมาก มีความเป็นมืออาชีพสุดๆ ตอนแรกที่ได้เข้าฉากกับพี่ป๊อกรู้สึกเกร็งๆค่ะ แต่พี่เขาก็คอยบอกคอยสอนหลายๆอย่างให้หนู ไม่ว่าจะเป็นการแอ็กติ้ง การไล่ลำดับทางความคิด หรือการทำสมาธิก่อนเข้าฉากค่ะ เรียกว่าเป็นครูสอนการแสดงของหนูจริงๆเลยค่ะ การที่ได้มาประกบคู่กับพี่ป๊อกในภาพยนตร์เรื่องนี้ ก็เป็นการท้าทายความสามารถของหนูมาก ถือว่าเป็นแบบทดสอบด้านการแสดงให้หนูไปอีกระดับนึงเลยค่ะ.
นักแสดงสาววัยทีน ถุงแป้ง-ภัทรวดี เหลาสา ประเดิมบทดราม่าสุดหิน ในภาพยนตร์เรื่อง พราก STILL MISSING ผลงาน การกำกับ ปีเตอร์-นพชัย ชัยนาม
พราก STILL MISSING,ถุงแป้ง ภัทรวดี,ปีเตอร์ นพชัย,MONO29,ป๊อก ปิยธิดา,โมโนทเวนตี้ไนน์,ข่าววันนี้,ดารา